SALAMO.
100.
Tanobada idoinai, Iehova ba moale hisi dae henia. 
Iehova isiaina ba lao heni mai moalemui ida, ia vairanai baoma mai anemui ida. 
Umui ba diba Iehova na Dirava. Ia ese e karada, ita na iena; ita na ia besena, bona ena heubu mamoedia. 
Ena ikoukou ai ba raka vareai mai hahenamomui ida, ena dubu ai danu mai anemui ida ia ba hanamoa, ia ladana ba imodaia. 
Badina be Iehova na namo; ena hebogahisi na e hesiriu hanaihanaimu, bona ena heabidadama ela bona uru iboudiai. 
