SALAMO.
127.
Iehova ese ruma basinema haginia negana ai, e haginiamu taudia na bema hekwarahi kava; Iehova ese hanua basinema gimaia negana ai, gima taudia na bema noga kava. 
Asi anina daba ai o tore boiboimu, e laomu bona hanuamu e boimu, bena lagamu o animu, murinai lalo-hekwarahi anidia o animu; badina be ia ese ena lalokau taudia na mahuta e henidiamu. 
A itaia, memero na Iehova ena herahia, boga anidia na ena harihari ḡaudia. 
Eregabe tauna natuna na tuari tauna imana dibadia na heheto, 
ena diba pauana e honumu tauna na e moalemu. Hanua ikoukouna ai ia inaina ida bae hereva negana ai, tau ta ese basine hahemaraia. 
