SALAMO.
43.
Dirava e, ba gwauraigu maoro; se matauraimumu besena enai maorogu ba gwauraia; kara koikoi bona kara gageva-gageva taudia imadia amo ba hamaurigu. 
Oi na lau igimagu Diravana; dahaka dainai vada o negegu daure? Badina be dahaka na tai ḡadeḡademu, inaigu edia daḡedaḡe karadia daidiai? 
Emu diari bona emu hereva momokani a siaia mai, idia ese bae hakaugu; emu ororo helaḡana bona emu noho kalagana ediai bae hakaugu vasi. 
Bena Dirava ena ihaboulaina patana baina lao henia; na moalelaia badamu Diravana baina lao henia. Dirava e, egu Dirava, lau ese gitara amo baina hanamomu. 
Laumagu e, dahaka dainai vada o metau? Dahaka hekwarahina lalogu ai o karaiamu? Dirava ba laroa; badina be lau do baina hanamoa lou, lau ikahagu bona egu Dirava. 
